Titanic dipepaki telung mesin - loro mesin uwab telu ekspansi papat silinder bolak-balik lan siji turbin Parsons mawa tekanan cendhèk ing tengah - sing siji lan sijiné ndhorong siji baling-baling. Loro mesin bolak-balik nduwèni kakuwatan gabungan sing gedhéné 30.000 hp lan sisa 16.000 hp asal saka turbin.[3] White Star Line sadurungé kasil nganggo kombinasi mesin sing padha karo ing kapal SS Laurentic.[14] Gabungan iki mènèhi kombinasi performa lan kacepetan sing apik; mesin bolak-balik iku dhéwé ora cukup kuwat kanggo nyurung sawijining kapal kelas Olympic ing kacepetan sing dikarepaké, sauntara turbin lumayan kuwat nanging ngakibataké getaran sing ora nyaman, siji masalah sing mengaruhi kapal-kapal sarwa turbin milik Cunard, Lusitania lan Mauretania.[15] Kanthi nggabungaké mesin bolak-balik karo sawijining